11.4.2023
ET
Euroopa Liidu Teataja
C 126/5
Eelteatis koondumise kohta (Juhtum M.11068 – RLBNW / ASM / BETA PURA) Võimalik lihtsustatud korras menetlemine (EMPs kohaldatav tekst)
(2023/C 126/04)
1.
28. märtsil 2023 sai Euroopa Komisjon nõukogu määruse (EÜ) nr 139/2004 (1) artiklile 4 vastava teatise kavandatava koondumise kohta.
Teatis puudutab järgmisi ettevõtjaid: — Raiffeisenlandesbank Niederösterreich-Wien AG („RLBNW“, Austria), mille üle on valitsev mõju ettevõtjal RaiffeisenHolding Niederösterreich-Wien reg.Gen.m.b.H. (Austria), — AGRANA Sales & Marketing GmbH („ASM“, Austria), mille üle on valitsev mõju ettevõtjal AGRANA BeteiligungsAktiengesellschaft (Austria), — Beta Pura GmbH („Beta Pura“, Austria), mille üle on valitsev mõju ettevõtjatel ASM ja Amalgamated Sugar Company (Ameerika Ühendriigid).
RLBNW ja ASM omandavad Beta Pura üle ühiskontrolli ühinemismääruse artikli 3 lõike 1 punkti b ja artikli 3 lõike 4 tähenduses.
Koondumine toimub aktsiate või osade ostu teel.
2.
Asjaomaste ettevõtjate majandustegevus hõlmab järgmist:
— RLBNW on Austria universaalpank, mis kuulub Austria gruppi Raiffeisen Banking Group, — ASM on ettevõtja AGRANA Beteiligungs-Aktiengesellschaft tütarettevõtja, kes tegutseb kolmes segmendis: suhkur, tärklis ja puuvili, kusjuures suhkrusegmendis toodab ta laia valikut suhkrutooteid ja kõrvalsaadusi, nagu melassi, suhkrupeedimassi ja muid söödakomponente, — Beta Pura käitab betaiini kristalliseerimistehast, kus töödeldakse looduslikku vedelat betaiini looduslikuks kristalseks betaiiniks ja kõrvalsaadusteks.
3.
Komisjon leiab pärast teatise esialgset läbivaatamist, et tehing, millest teatatakse, võib kuuluda ühinemismääruse kohaldamisalasse, kuid lõplikku otsust selle kohta ei ole veel tehtud.
Tuleb märkida, et käesoleva juhtumi puhul võib olla võimalik kasutada korda, mis on esitatud komisjoni teatises lihtsustatud korra kohta teatavate koondumiste menetlemiseks vastavalt nõukogu määrusele (EÜ) nr 139/2004 (2).
4.
Komisjon kutsub huvitatud kolmandaid isikuid esitama oma võimalikke märkusi kavandatava toimingu kohta.
Komisjon peab märkused kätte saama kümne päeva jooksul pärast käesoleva dokumendi avaldamist.
Märkuste juures tuleks alati kasutada järgmist viidet: M.11068 – RLBNW / ASM / BETA PURA (1) ELT L 24, 29.1.2004, lk 1 („ühinemismäärus“).
(2) ELT C 366, 14.12.2013, lk 5.